ddrg/super_eurlex huggingface dataset:
(3)

For at raffinaderierne i EF kan få tilstrækkelige råsukkerforsyninger til, at deres traditionelle forsyningsbehov kan blive dækket, bør den supplerende mængde fordeles mellem de pågældende tredjelande på en sådan måde, at hele mængden bliver leveret. For Indien bør der fastholdes en årlig mængde på 10 000 tons. Til dækning af det resterende forsyningsbehov bør der fastsættes en samlet mængde for AVS-staterne, der kollektivt har forpligtet sig til at gennemføre procedurer for at fordele mængderne imellem sig, så raffinaderierne får de nødvendige forsyninger.
6)

Artikel 82 affattes således: »Artikel 82 1. Medlemsstaterne vedtager de fornødne kontrolforanstaltninger for at sikre, at dette kapitel overholdes. Navnlig kontrollen af leverandørens forretningspapirer og lagerregnskaber foretages i henhold til Rådets forordning (EØF) nr. 4045/89 (3). Smørrets støtteberettigelse kontrolleres gennem analyse af stikprøver for at sikre, at artikel 72, litra b), nr. i), overholdes, og at smørret ikke indeholder andet fedt end mælkefedt. Efter kontrollen udarbejdes der en kontrolrapport med angivelse af kontroldato, kontrollens varighed og de gennemførte kontrolforanstaltninger. 2. Fremstilles smørret i en anden medlemsstat end den, hvor det købes af modtageren, udbetales støtten kun mod forelæggelse af et certifikat, der leveres af fremstillingsmedlemsstatens ansvarlige organ. Certifikatet attesterer, at det pågældende smør er fremstillet i en godkendt virksomhed, som kontrolleres for at sikre, at smørret er fremstillet af fløde eller mælk, jf. artikel 6, stk. 6, i forordning (EF) nr. 1255/1999. Har fremstillingsmedlemsstaten kontrolleret arten og sammensætningen af det i artikel 72, litra b), nævnte smør, skal det i første afsnit nævnte certifikat indeholde resultaterne af kontrollen og attestere, at det pågældende produkt er smør, jf. artikel 6, stk. 3, første afsnit, i forordning (EF) nr. 1255/1999. Emballagen skal i så fald forsegles med et nummereret mærkat, der udstedes af fremstillingsmedlemsstatens ansvarlig organ. Nummeret skal anføres på certifikatet.
(1)

I henhold til artikel 4, stk. 1, i forordning (EF) nr. 1670/2006 ydes der restitution for de mængder korn, som er anbragt under kontrol og destilleret i en bestemt destillationsperiode, multipliceret med en koefficient, der fastsættes hvert år for hver af de pågældende medlemsstater. Koefficienten udtrykker for de pågældende alkoholholdige drikkevarer forholdet mellem de samlede eksporterede mængder og de samlede markedsførte mængder af den pågældende alkoholholdige drikkevare på grundlag af den konstaterede tendens i udviklingen af disse mængder i det antal år, der svarer til den gennemsnitlige lagringsperiode for den pågældende alkoholholdige drikkevare.
(7)

For at begrænse følgerne heraf for markedets ligevægt blev der ved Kommissionens forordning (EF) nr. 436/2007 af 20. april 2007 om bevis for afslutning af toldformaliteter ved import af sukker til et tredjeland, jf. artikel 16 i forordning (EF) nr. 800/1999 (4) fastsat en lempelse af reglerne vedrørende bevis for afslutning af toldformaliteter indtil 31. december 2007.
2)

Artikel 2, stk. 1, affattes således: »1. De direkte betalinger i henhold til artikel 1, litra a), b), c), e), h), i), j), m), p) og t), pr. afgrødetype ydes kun for de arealer, der er omfattet af en ansøgning vedrørende mindst 0,3 ha, idet størrelsen af hver dyrket parcel ikke må være mindre end den minimumsstørrelse, som medlemsstaten har fastlagt inden for den grænse, der er fastsat i artikel 14, stk. 4, i forordning (EF) nr. 796/2004. For Maltas vedkommende ydes de direkte betalinger i henhold til artikel 1, litra a), b), c), e), h), i), j), m), p) og t), pr. afgrødetype kun for de arealer, der er omfattet af en ansøgning vedrørende mindst 0,1 ha, idet størrelsen af hver dyrket parcel ikke må være mindre end den minimumsstørrelse, som medlemsstaten har fastlagt inden for den grænse, der er fastsat i artikel 14, stk. 4, i forordning (EF) nr. 796/2004. For Grækenlands vedkommende ydes overgangsbetalingerne for frugt og grøntsager i henhold til artikel 1, litra t), pr. afgrødetype kun for de arealer, der er omfattet af en ansøgning vedrørende mindst 0,1 ha, idet størrelsen af hver dyrket parcel ikke må være mindre end den minimumsstørrelse, som medlemsstaten har fastlagt inden for den grænse, der er fastsat i artikel 14, stk. 4, i forordning (EF) nr. 796/2004. For Bulgariens, Letlands, Ungarns og Polens vedkommende ydes overgangsbetalingen for bærfrugter i henhold til artikel 1, litra t), pr. afgrødetype kun for de arealer, der er omfattet af en ansøgning vedrørende mindst 0,1 ha, idet størrelsen af hver dyrket parcel ikke må være mindre end den minimumsstørrelse, som medlemsstaten har fastlagt inden for den grænse, der er fastsat i artikel 14, stk. 4, i forordning (EF) nr. 796/2004.«
(2)

Denne bestemmelse udgør en administrativ belastning for EF-myndighederne, selv om spørgsmålet om disse licensers gyldighed og kontrollen af dem hovedsagelig hører under eksportlandenes myndigheder. Det er således hverken rimeligt eller nødvendigt at opretholde bestemmelsen som betingelse for importlicensansøgningernes berettigelse. Den bør derfor ophæves.
(3)

Retten til godtgørelse bestemmes ud fra det salg, der blev faktureret i det pågældende kvartal, og som lå til grund for beregningen af den gennemsnitlige månedlige salgspris, jf. artikel 4 i Kommissionens forordning (EF) nr. 2183/2001 af 9. november 2001 om gennemførelsesbestemmelser til Rådets forordning (EF) nr. 104/2000 for så vidt angår ydelse af udligningsgodtgørelse for tunfisk til konservesindustrien (3).
»B.

Påtegninger omhandlet i artikel 4, stk. 7, andet afsnit: På bulgarsk : Намаляване на ОМТ, както предвижда Регламент (ЕО) № 616/2007 В действие от … På spansk : reducción del AAC tal como prevé el Reglamento (CE) no 616/2007 Válida desde el … På tjekkisk : Snížení celní sazby podle nařízení (ES) č. 616/2007 Platné ode dne … På dansk : Nedsættelse af FFT-toldsatser, jf. forordning (EF) nr. 616/2007 Gyldig fra den … På tysk : Ermäßigung des Zollsatzes des GZT gemäß der Verordnung (EG) Nr. 616/2007 Gültig ab dem … På estisk : ühise tollitariifistiku maksumäära vähendamine vastavalt määrusele (EÜ) nr 616/2007 Kehtib alates … På græsk : μείωση του δασμού του ΚΔ όπως προβλέπεται στον κανονισμό (ΕΚ) αριθ. 616/2007 Ισχύει από … På engelsk : reduction of CCT duty pursuant to Regulation (EC) No 616/2007 valid from … På fransk : réduction du TDC comme prévu au règlement (CE) no 616/2007 Valable à partir du … På italiensk : riduzione del dazio TDC come prevede il regolamento (CE) n. 616/2007 Valido a decorrere dal … På lettisk : Kopējā muitas tarifa (KMT) samazinājums, kā paredzēts Regulā (EK) Nr. 616/2007 Piemērojams no … På litauisk : BMT muito sumažinimai, nustatyti Reglamente (EB) Nr. 616/2007 Galioja nuo … På ungarsk : A 616/2007/EK rendeletben előírt KTV csökkentés Érvényesség kezdete … På maltesisk : Tnaqqis tat-Tariffa Doganali Komuni kif jipprovdi r-Regolament (CE) Nru 616/2007 Valida mid-data … På nederlandsk : Verlaging van het GDT overeenkomstig Verordening (EG) nr. 616/2007 Geldig vanaf … På polsk : Cła WTC obniżone jak przewidziano w rozporządzeniu (WE) nr 616/2007 Ważne od dnia […] r. På portugisisk : Redução do direito da pauta aduaneira comum prevista no Regulamento (CE) n.o 616/2007 Válida a partir de … På rumænsk : reducerea TVC în conformitate cu Regulamentul (CE) nr. 616/2007 Valabil de la … På slovakisk : Zníženie cla SCS podľa nariadenia (ES) č. 616/2007 Platné od ... På slovensk : Skupna carinska tarifa, znižana v skladu z Uredbo (ES) št. 616/2007 Velja od … På finsk : Asetuksessa (EY) N:o 616/2007 säädetty yhteisen tullitariffin alennus Voimassa alkaen … På svensk : Minskning av gemensamma tulltaxan i enlighet med förordning (EG) nr 616/2007 Giltig fr.o.m. …«
9)

Artikel 47 ændres således: a) I stk. 1 tilføjes følgende afsnit: »Når minimumskontrolprocenten er opfyldt for hver retsakt eller norm eller gruppe af retsakter eller normer, jf. artikel 44, stk. 1, andet afsnit, skal de udvalgte landbrugere uanset første afsnit kontrolleres for, om de har overholdt den pågældende retsakt eller norm eller gruppe af retsakter eller normer. Generelt skal kontrollen hos hver landbruger, der udvælges med henblik på kontrol på stedet, foretages på et tidspunkt, hvor de fleste af de krav og normer, som han blev udvalgt til kontrol for, kan kontrolleres. Medlemsstaterne skal dog sørge for tilstrækkelig kontrol med alle krav og normer i løbet af året.« b) Efter stk. 1 indsættes som stk. 1a: »1a. Kontrollen på stedet skal i givet fald omfatte hele bedriftens landbrugsareal. Den fysiske kontrol i marken, der udføres som led i kontrollen på stedet, kan dog begrænses til en stikprøve, der skal omfatte mindst halvdelen af de landbrugsparceller, som kravet eller normen vedrører på bedriften, hvis stikprøven sikrer en pålidelig og repræsentativ kontrol af kravene eller normerne. Hvis der ved stikprøvekontrollen påvises manglende overholdelse, sættes andelen af de faktisk kontrollerede parceller op. Den faktiske kontrol med, om kravene og normerne overholdes, kan desuden, hvis den foretages som led i kontrollen på stedet, og hvis det er tilladt i henhold til lovgivningen vedrørende retsakten og normerne, begrænses til en repræsentativ stikprøve af de sager, der skal kontrolleres. Medlemsstaterne skal dog sørge for, at kontrollen omfatter alle de krav og normer, hvis overholdelse kan kontrolleres på tidspunktet for besøget.« c) Følgende indsættes som stk. 3, 4 og 5: »3. Forudsat at medlemsstaten garanterer, at kontrollen er mindst lige så effektiv, som den ville være, hvis den blev foretaget på stedet, kan kontrollen på den enkelte bedrift erstattes af en administrativ kontrol eller kontrol på virksomhedsniveau som omhandlet i artikel 45, stk. 3, andet afsnit, litra b). 4. I forbindelse med kontrollen på stedet kan medlemsstaterne gøre brug af objektive kontrolindikatorer, der er specifikke for visse krav og normer, forudsat at de garanterer, at kontrollen af de pågældende krav eller normer er mindst lige så effektiv, som den ville være, hvis der blev foretaget kontrol på stedet uden anvendelse af indikatorer. Indikatorerne skal være direkte knyttet til de krav eller normer, som de repræsenterer, og omfatte alle de elementer, der skal indgå i en kontrol af disse krav eller normer. 5. Kontrollen på stedet vedrørende det kontroludsnit, der er fastsat i artikel 44, stk. 1, skal foretages i det kalenderår, hvori ansøgningerne er indgivet.«
De tre genstande kan ikke betragtes som »varer i sæt til detailsalg« i henhold til de almindelige tariferingsbestemmelser, punkt 3 b), da de ikke opfylder et særligt behov eller tjener til udøvelsen af en bestemt aktivitet.

Denne vare kan ikke tariferes i kapitel 95, fordi bestemmelse 1 d) til kapitel 95 udtrykkeligt udelukker tasker til sportsartikler og andre varer henhørende under pos. 4202, 4303 eller 4304.

Denne vare er ikke en børnebilledbog henhørende under pos. 4903, da den er skrevet som en fortsat fortælling. Den tariferes som en bog på grundlag af den trykte tekst.

En dukke, der forestiller et menneske og er klædt som beskrevet i historien i bogen. Dukken er ikke fastgjort til bogen, og det er derfor muligt at lege med dukken uden at benytte bogen.

c.

2. Håndholdt, batteridrevet elektronisk apparat i plastkabinet med LCD-skærm og betjeningsknapper til en spiller. Apparatet rummer mere end en mio. Sudoku-spil af forskellige sværhedsgrader. Skærmen viser en spilleplade med 9 bokse hver opdelt i 3 × 3 felter. Hver boks skal udfyldes således, at hver række, kolonne og boks med 3 × 3 felter indeholder tallene 1 til 9 én gang. Apparatet indeholder en tidsfunktion, der bl.a. viser det aktuelle spils varighed.

9504 90 90
(5)

Ved Kommissionens forordning (EF) nr. 1206/2005 (3) blev der givet tilladelse uden tidsbegrænsning til at anvende endo-1,4-beta-xylanase EC 3.2.1.8 produceret af Bacillus subtilis (LMG S-15136) til smågrise (fravænnede), og ved Kommissionens forordning (EF) nr. 1259/2004 (4) blev tilladelsen givet for slagtekyllinger. Der er fremlagt nye oplysninger til støtte for en ansøgning om tilladelse til at anvende præparatet til ænder. Den Europæiske Fødevaresikkerhedsautoritet (herefter benævnt »autoriteten«) konkluderede i sin udtalelse af 15. juni 2006 (5), at sikkerheden ved dette tilsætningsstof for forbrugerne, brugerne og miljøet allerede er blevet fastslået, og at den foreslåede nye anvendelse ikke vil ændre noget herved. Autoriteten konkluderede endvidere, at anvendelsen af præparatet heller ikke har skadelige virkninger på denne dyrekategori, og at dets anvendelse kan forbedre de zootekniske parametre for ænder. Autoriteten mener ikke, at der er behov for særlige krav vedrørende overvågning efter markedsføringen. Autoriteten gennemgik ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(5)

For at mindske eksportørernes administrative og finansielle byrder og for at gøre det muligt for myndighederne og eksportørerne at indføre de nye ordninger for de pågældende produkter samt de nødvendige procedurer for korrekt gennemførelse af alle de formaliteter, der skal afsluttes, er der ved Kommissionens forordning (EF) nr. 423/2006 af 13. marts 2006 om fravigelse af forordning (EF) nr. 800/1999 for så vidt angår bevis for afslutning af toldformaliteterne i forbindelse med import af mælk og mejeriprodukter til tredjelande (4) fastsat en overgangsperiode, inden for hvilken det er lettere at føre det bevis for afslutning af toldformaliteterne i forbindelse med import, der er omhandlet i artikel 16 i forordning (EF) nr. 800/1999. Denne periode udløb den 31. december 2006.
b)

Grunde til, at husstande ikke har kreditter/lån, selv om de har behov for sådanne: Der kan nævnes flere grunde, som angives via variablerne MI122-MI125. Kreditter/lån: overtræksfaciliteter, kredit- eller kontokort, realkreditlån og andre lån eller kreditter, der ydes i forbindelse med køb. Lån hos venner og familie medregnes ikke. Filterspørgsmål: husstande, som har et lån, eller som ikke har brug for et, adspørges ikke. Husstande, som kun har lånt hos familie og venner adspørges.
(5)

Den Europæiske Fødevaresikkerhedsautoritet (herefter benævnt »autoriteten«) konkluderede i sin udtalelse af 14. februar 2006 (3), at sikkerheden ved dette tilsætningsstof for forbrugerne, brugerne og miljøet allerede er blevet fastslået, og at den foreslåede anvendelse ikke vil ændre noget herved. Autoriteten konkluderer endvidere, at anvendelsen af præparatet heller ikke har skadelige virkninger på denne dyrekategori, og at dets anvendelse kan forbedre de zootekniske parametre (gennemsnitlig daglig stigning i indtaget og forhold mellem foderindtag og tilvækst) for fravænnede smågrise og slagtesvin. Autoriteten mener, at ansøgerens plan for overvågning efter markedsføring er hensigtsmæssig. Autoriteten anbefaler i sin udtalelse, at der træffes passende foranstaltninger vedrørende brugernes sikkerhed. I udtalelsen fra Autoriteten gennemgås ligeledes den rapport om analysemetoden vedrørende fodertilsætningsstoffet, som er forelagt af det i henhold til forordning (EF) nr. 1831/2003 oprettede EF-referencelaboratorium.
(1)

Under forhandlingerne i Uruguay-runden vedtog Fællesskabet og en række lande, at der bør indrømmes toldfri behandling for farmaceutiske varer henhørende under kapitel 30 i det harmoniserede system (HS) og HS-position 2936, 2937, 2939 og 2941 og for nærmere angivne aktive farmaceutiske ingredienser med internationale ikke-navnebeskyttede navne (INN) fra Verdenssundhedsorganisationen (WHO) samt for nærmere angivne salte, estere og hydrater af sådanne varer og desuden for nærmere angivne varer, der anvendes til produktion og fremstilling af farmaceutiske færdigvarer.
Produktet er en klar, mørkebrun væske med en aromatisk urteagtig duft og en bitter urtesmag. Det har et virkeligt alkoholindhold 43 % vol. Produktet er en blanding af ekstrakter af 32 forskellige lægeplanter med karamelekstrakt, vand og alkohol (96 % vol.). Følgende ingredienser er blandt andet anvendt ved fremstillingen af dette produkt: — Zedoar (rod) (Radix Zedoariae) — Manna (Manna) — Angelika (rod) (Radix Angelicae) — Bakketidsel (rod) (Radix Carlinae) — Myrra (Myrrha) — Kamfer (Camphora) — Safran (Flos Croci) Det fremgår af emballagen, at produktet bør indtages i små mængder (en skefuld morgen og aften, eventuelt fortyndet med vand, te eller frugtsaft). Produktet er emballeret på flasker indeholdende 500 ml og er bestemt til direkte fortæring som en drikkevare.

2208 90 69
(1)

Rådet har udstedt forordninger om fastsættelse for 2001, 2002, 2003, 2004 og 2005 af fiskerimulighederne og dertil knyttede betingelser for visse fiskebestande og grupper af bestande gældende for EF-farvande og for EF-fartøjer i andre farvande, som er omfattet af fangstbegrænsninger (2).
Et nyt trehjulet motorkøretøj med forbrændingsmotor med kompressionstænding og en egenvægt på over 20 t.

5. Et nyt trehjulet motorkøretøj med forbrændingsmotor med kompressionstænding og en egenvægt på over 20 t. Køretøjet består af et chassis med motor og førerhus. På chassiset er monteret en spreder til faste materialer (arbejdsredskab) til landbrugsformål. Køretøjet er også tilladt til kørsel på offentlig vej.

8705 90 90
(1)

I overensstemmelse med artikel 6, stk. 2, første afsnit, og i medfør af artikel 17, stk. 2, i forordning (EF) nr. 510/2006 blev medlemsstaternes registreringsansøgninger om visse betegnelser offentliggjort i Den Europæiske Unions Tidende som følger: — For Belgiens vedkommende: »Geraardsbergse mattentaart« (2). — For Spaniens vedkommende: »Pataca de Galicia« eller »Patata de Galicia« (3), »Poniente de Granada« (4), »Gata-Hurdes« (5), »Patatas de Prades« eller »Patates de Prades« (6) og »Mantequilla de Soria« (7). — For Frankrigs vedkommende: »Huile d'olive de Nîmes« (8), »Huile d'olive de Corse« eller »Huile d'olive de Corse-Oliu di Corsica« (9), »Clémentine de Corse« (10) og »Agneau de Sisteron« (11). — For Irlands vedkommende: »Connemara Hill Lamb« eller »Uain Sléibhe Chonamara« (12). — For Italiens vedkommende: »Sardegna« (13), »Carota dell'Altopiano del Fucino« (14), »Stelvio« eller »Stilfser« (15) og »Limone Femminello del Gargano« (16). — For Portugals vedkommende: »Azeitonas de Conserva de Elvas e Campo Maior« (17), »Chouriça de Carne de Barroso-Montalegre« (18), »Chouriço de Abóbora de Barroso-Montalegre« (19), »Sangueira de Barroso-Montalegre« (20), »Batata de Trás-os-Montes« (21), »Salpicão de Barroso-Montalegre« (22), »Alheira de Barroso-Montalegre« (23), »Cordeiro de Barroso« eller »Anho de Barroso« eller »Borrego de leite de Barroso« (24), »Azeite do Alentejo Interior« (25), »Paio de Beja« (26) og »Linguíça do Baixo Alentejo« eller »Chouriço de carne do Baixo Alentejo« (27); — For Sloveniens vedkommende: »Ekstra deviško oljčno olje Slovenske Istre« (28).
(4)

Den Europæiske Fødevaresikkerhedsautoritet (EFSA) konkluderede i sin udtalelse af 20. oktober 2005, at monensinnatrium (Coxidin) ikke har skadelige virkninger på dyrs eller menneskers sundhed eller på miljøet (2). EFSA konkluderede endvidere, at monensinnatrium (Coxidin) ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. Ifølge udtalelsen kan midlet bruges til effektiv forebyggelse af coccidiose. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium. EFSA konkluderede, at det var nødvendigt at fastsætte maksimalgrænseværdier for restkoncentrationer (MRL), men var imidlertid ikke i stand til at foreslå MRL, da ansøgeren ikke havde fremlagt de krævede oplysninger. Efter at have modtaget oplysningerne vedtog EFSA den 21. november 2006 en udtalelse med forslag om midlertidige MRL (3). Det kan blive nødvendigt at revidere de MRL, der er fastsat i bilaget på baggrund af resultater af fremtidige evalueringer af aktivstoffet foretaget af Det Europæiske Lægemiddelagentur.
(1)

De referenter, der er udpeget af medlemsstaterne i henhold til artikel 10, stk. 1, i forordning (EØF) nr. 793/93, har vurderet de oplysninger, som producenter eller importører har forelagt om en række prioriterede stoffer. Efter høring af disse producenter og importører har referenterne konstateret, at det med henblik på risikovurdering er nødvendigt at pålægge disse producenter og importører at indgive yderligere oplysninger og udføre yderligere undersøgelser.
(5)

Der er fremlagt nye oplysninger til støtte for en ansøgning om godkendelse af anvendelsen til smågrise (fravænnede). Den Europæiske Fødevaresikkerhedsautoritet (EFSA) konkluderede i sin udtalelse af 17. oktober 2006, at præparatet af endo-1,4-beta-xylanase EC 3.2.1.8 produceret af Trichoderma longibrachiatum (CNCM MA 6-10W) (Safizym X) ikke har skadelige virkninger på dyrs eller menneskers sundhed eller på miljøet (5). Det blev endviderede konkluderet, at det pågældende præparat ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. Ifølge udtalelsen har anvendelsen af præparatet ingen skadelige virkninger på denne anden dyrekategori. EFSA mener ikke, at der er behov for særlige krav om overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(26)

Den manglede fremlæggelse af oplysninger om alle forretningsmæssigt forbundne virksomheder, særlig eftersom tre af de fire ikke-oplyste forbundne virksomheder var beskæftiget med handel med håndbetjente palletrucks, og den fjerde har en erhvervslicens, der giver den ret til at sælge håndbetjente palletrucks, kan ikke betragtes som ubetydelig, da den har medført, at det ikke har kunnet konstateres, om alle kriterier for indrømmelse af markedsøkonomisk behandling er opfyldt (og ikke kun det andet regnskabsmæssige kriterium) for samtlige virksomheder, som det er almindelig praksis for Kommissionen. Ydermere er det ikke relevant, om den manglede fremlæggelse af oplysninger om alle forbundne virksomheder er sket med forsæt eller ej. Det afgørende faktum er, at oplysninger om disse forbundne virksomheder end ikke fremgik af Ningbo Ruyis regnskaber, og dette i sig selv viser, at i det mindste det andet kriterium i artikel 2, stk. 7, litra c), i grundforordningen, ikke er opfyldt. Derfor kan påstanden om, at den manglede fremlæggelse af oplysninger om alle forbundne virksomheder var ubetydelig, uden forsæt og uden virkning, ikke accepteres.
(5)

En eventuel tilbagesøgning kan dog højst vedrøre de seneste seks måneder forud for datoen for denne forordnings ikrafttræden, og virkningerne af tilbagesøgningen bør fordeles over en periode på højst 12 måneder at regne fra nævnte dato i lighed med, hvad der gælder for justeringskoefficienterne inden for Fællesskabet for vederlag og pensioner til De Europæiske Fællesskabers tjenestemænd og øvrige ansatte —
(3)

Det er i den henseende nødvendigt at iagttage artikel 1, stk. 3, i forordning (EF) nr. 2991/94, der fastsætter, at sidstnævnte forordning ikke indskrænker anvendelsen af forordning (EØF) nr. 1898/87. De to forordninger har i det væsentlige samme sigte, som er at hindre, at der hos forbrugerne opstår uklarhed om de pågældende produkters egentlige art. For at sikre sammenhængen i fællesskabslovgivningen bør der derfor fastsættes gennemførelsesbestemmelser i en enkelt retsakt for anvendelsen af betegnelsen smør, for så vidt angår forordning (EF) nr. 2991/94 og forordning (EØF) nr. 1898/87.